Паважаная камісія! 
Мая цяга да тэатра пачалася яшчэ ў дзяцінстве. Апошнія 7 гадоў я ўдзельнічала ў праектах і мерапрыемствах, дзе навучылася свабодна адчуваць сябе на сцэне, атрымала навыкі работы ў камандзе, таму што выступала не толькі адна (напрыклад, на конкурсе чытальнікаў), але і з калегамі, калі іграла спектаклі на сцэне. Я даведалася пра непадобныя адна на другую формы тэатральнага мастацтва, эксперыментавала з рознымі стылямі і тэхнікамі акцёрскай ігры, працавала з таленавітымі людзьмі з усёй Еўропы. 
Я веру: гэты вопыт дазволіць мне быць унікальным сувязным звяном у творчым калектыве, у якім я апынуся. Здольнасць адаптавацца да розных культур і працаваць у рознанацыянальнай камандзе дапаможа мне садзейнічаць міжкультурнаму дыялогу паміж Беларуссю і іншымі краінамі. У творчасьці найперш важна свабода. Не баяцца падымаць актуальныя тэмы са сцэны —  мая мара. Дазволіць ператвараць мае планы ў жыццё мне дапаможа менавіта інавацыйны падыход Еўрапейскага Гуманітарнага Ўніверсітэта да адукацыі, з усімі яго дэмакратычнымі каштоўнасцямі, што не зможа зрабіць ні адзін універсітэт, вядомы мне на дадзены момант. 
Валанцёрства — яшчэ адна сфера тэатральнага жыцця, дзе, мне здаецца, я таксама знайшла сябе. Мая педагагіня па акцёрскаму майстэрству Мельнікава Наталля Алегаўна казала: “тэатр аб'ядноўвае". Я упэўнілася ў гэтым, працуючы валанцёркай на міжнародным фестывалі-форуме «TEATRON-LINE». Так, я не іграла вялікай ролі ў арганізацыі самога фестывалю, але сама бескарыслівая прыналежнасць да гэтай справы ўжо была прыемнай. А калі да мяне падыходзілі людзі і дзякавалі за ўсю зробленую працу, і што нягледзячы на велізарную колькасць прыгнятальных фактараў мы працягваем змагацца за мастацтва і ствараем магчымасць адлюстраваць сябе, у мяне наварочваліся слёзы. Было вельмі цікава апынуцца сярод аднадумцаў розных узростаў і сацыяльных груп, аб’яднаных тэатральнай творчасцю. Я лічу, што сама ідэя правядзення падобнага роду — у маім выпадку творчых — мерапрыемстваў вельмі падобная да місіі ЕГУ. Гэта і стала адным з маіх крытэрыяў выбару вашага ўніверсітэта. У маім сэрцы адгукаецца жаданне ствараць пляцоўку для людзей, якія хочуць займацца любімай справай свабодна.
Мне здаецца, я буду на сваім месцы, навучаючыся ў ЕГУ на факультэце Тэатральнае мастацтва і акцёрская ігра. Мае ўнутраныя пасылы адчуваць незалежнасць і свабодна выказваць сваё бачанне свету, карыстаючыся сцэнічным мастацтвам, адчуваць, што я магу бесперапынна развівацца ў любімай справе, цвёрда стаяць на нагах і не баяцца выказваць сваё меркаванне па тэме карупцыі, вайны, дамашняга гвалту, эканамічных пытанняў, фемінізму, тэмы гістарычнай спадчыны беларусаў і беларусак рэзаніруюць з тым, што ЕГУ пазіцыянуе сябе як універсітэт, які ставіць усебаковае ўдасканальванне сваіх навучэнцаў і іх дэмакратычныя погляды да асабістага і грамадзянскага развіцця ў прыярытэт. Менавіта ліберальнае выкладанне і крытычнае мышленне педагогаў для мяне з'яўляецца галоўным прыярытэтам на дадзены момант. Хоць у маім партфоліо і няма неверагоднай колькасці праектаў, але я адчуваю ў сабе велізарнае імкненне і матывацыю працягваць творчы шлях у свабоднай краіне. І, быць можа, менавіта грант на вучобу, адданы мне, стане адным з фактараў нараджэння актрысы Веранікі Чырковай. 
З павагай, 

